
Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO, OFICIALA ORGANO de l. K.U.E. 


I. 
INTERNACIISMO KULTURA KAJ SEKTANA. 


Estas klare por ĉiu eĉ meze instruita homo, ke la nun- 
tempa homaro ne staras senmove, ke ĝi evolviĝas, pro- 
gresas, iras paŝo post paŝo al iu al ni nekonata celo. 

La filozofo A. Comte nomis la homaron „Granda Estaĵo.” 
Li ne estis tute malprava: la homaro ekzistas, do ĝi ne 
estas nur vorto, „Granda Nenio.” Ĝi estas io, kvankam pli 
vere estus diri: ĝi fariĝas io. 

La atenta esplorema spirito en tiu ĝia fariĝo facile ek- 
rimarkos du grandajn procesojn de kontinua diferenciĝo 
kaj de ĉiam kveskanta integriĝo. La unua el ili diversajn 
elementojn de P homara korpo kaj animo erigas, disigas, 
dispecigas la dua — ilin 'arigas, kunigas, tutigas. 

Diferenciĝi ordinare signifas sin apartigi de la ĉirkaŭ- 
antaĵo, substreki sian malsimilecon je ĝi, kaj ĝenerale el- 
montri la deziron ekzistadi aparte, formi ian novan (nacian, 
religian, politikan aŭ alian) grupon, havantan siajn proprajn 
celojn, siajn principojn de kredo, siajn manierojn de pen- 
sado, de agado k. t. p. 

Dank’ al tio la diferenciĝo estas nepra kondiĉo de ĉiu 
deveno, de ĉiu fariĝo. Kio ajn ja devenas, fariĝas, tio an- 
kaŭ nepre diferenciĝas. La diferenciĝo estas ĝenerala leĝo 


142 ESPERO KATOLIKA. 


de la kreitaĵo. En tiu ĉi lasta laŭ antikva saĝulo „panta 
re!” — ĉio fluas, do neniam estas la sama. 

“Paroli pli detale pri ĉiuj aperoj de diferenciĝo, ni kom- 
preneble ne povas: ili ja estas senfine multaj. Por nia celo 
sufiĉos memorigi ĉi tie nur du plej konatajn produktaĵojn 
de l” diferenciĝproceso — la nuntempan naciismon kaj 
sektismon. | | 

La naciismon oni definas, kiel altigitan nacian senton aŭ 
memkonscion. Dank” al ĝi la avoj da homoj sin turnas al 
amasoj da aliaj ilin ĉirkaŭantaj homoj kun jenaj deklaroj : 
ni ne estas vi; ni vin konsideras kiel diversajn de ni; vi 
estas fremdaj al ni; pro oftaj reciprokaj interrilatoj kaj 
proksima kunvivado kun vi, ni komprenas vian lingvon, 
sed ĝin ne ŝatas, ĉar ni posedas nian propran kaj preferas 
paroli hejme nialingve Pro tio ni estas aparta nacio kaj, 
kiel tia, deziras sendepende de vi ekzistadi, evoluadi, pro- 
gresadi, krei nian propran kulturon, literaturon, arton k.t. p. 

Tiaj naciaj „manifestoj” ne estas ia elpensitaĵo. Simi- 
lajn deklarojn estas ja neunufoje farintaj diversaj malgran- 
daj nacioj al pli grandaj, enz. hungaroj kaj bohemoj — al 
germanaj, ukrainoj kaj poloj — al rusoj, finoj kaj norvegoj 
— al svedoj, litovoj kaj blankrasoj — al poloj, irlandoj — 
al angloj, flamandoj — al francoj, katalunoj — al hispanoj, 
bulgaroj — al grekoj k. t. p. k. t. p. 

Dank' al tio naskiĝis multaj, ankoraŭ ĝis nun nesolvitaj 
naciaj demandoj (ukraina, litova, flamanda, kataluna, kroata 
k. a.), ĉar ĉiuj ĉi malgrandaj nacioj elmetas alte sian nacian 
idealon, neniu et ili deziras perei, kunfandiĝi kun siaj pli 
multnombraj kaj plikulturaj najbarnacioj. Diferenciĝinte de 
ili unu fojon, ĉiu malgranda nacio volas konservi sian ling- 
von kaj naciecon, plibonigadi la kondiĉojn de sia nacia 
ekzistado, resti por ĉiam vivanta, kulture laboranta membro 
de P homaro. Kiel tia ĝi ne rifuzas interrilatiĝi kun aliaj 
nacioj, sed ĝi deziras, ke oni ĝin rigardadu ne kiel furpe 
et mutum pecus, ne kiel ian etnografian aĵon, taŭgantan 
nur por esti asimiligita de alia nacia organismo, sed kiel 
tute egalrajtan kun aliaj macianmonadon, havantan en la 
homaro sian historian mision. 

Nun ni aliru alian sferon — religian. Ĉi tie ankaŭ la 
proceso de deferenciĝo neniam ĉesas. Ĝin kaŭzas certe ne 
Dia elemento en religio, sed la homa. Dia elemento estas 
ja neŝanĝebla, sed ĝia kompreno en homaj animoj Ĉiam 
aliiĝas. Malgraŭ diligenta zorgo de instruanta Eklezio ape- 
ras ofte inter fideluloj diversaj nuancoj de kredo; la nuan- 
coj post iom da tempo naskas diferencojn, la diferencoj 
finiĝas per herezoj kaj skifzmoj. 

Tia estis la vojo, kiu en la XI centjaro disigis la Orien- 
tan kristanaron de la Okcidenta, en la XVI-a — ĵetis germa- 
najn kaj anglajn popolojn en la ondojn de l' protestantismo, 
fine en la lastaj tempoj naskis modernismon, teosofismon, 
monismon, tolstoismon, mariavitismon kaj aliajn similajn 
produktaĵojn de glora nuntempa progreso, vere meritan- 
tajn belan nomon de nuntempa sektismo. 

Kaj efektive rigardante el la flanko la nunan religian 
movadon en la mondo, ŝajnas, kvazaŭ Dia ĉefordono estus 
ne „vi estu fratoj kaj unuiĝu en Kristo”, sed „vi, kiuj 
kredas Dion, fariĝu malamikoj, unuj de aliaj disiĝu, apar- 
tiĝu, malsamiĝu””.... ; 

Estas neeble diri, kien alvenus la homaro, se 'ĝin kondu- 
kadus la naciismo kaj sektismo —- tiuj du finaj ĉefsekvoj 
de unu granda, ĵus de ni priskribita difenenciĝproceso. 
Sole sur ĝiaj leĝoj sin fondante, la malfeliĉa homaro sen- 
dube estus jam longe disfalinta je individuoj-atomoj, Ša- 
tantaj nenion, krom sia absoluta personeco aŭ pli vere 
arbitreco. Se ĝi ankoraŭ ne disfalis, ne devas pro tio danki 
la alian, supre de ni memoritan integriĝproceson, kiu ĉiam 
egalpezigas la efikon de diferenciĝproceso, ĉion de tiu 
ĉi lasta erigitan, disigitan, dispecigitan kontinue rearigante, 
reunuigante, retutigante. Por iom klarigi nian penson ni 
prenu la samajn ekzemplajn — de naciismo kaj de sek- 
tismo. 

La nacioj, kiel ni supre estas vidintaj, dank” al sia alti- 
gita nacia sento, tendas ĉiam al aparteco, al izoliteco, al 
„solipseco.” Illi deziras vivi solaj nur per si kaj por si, 
nenion zorgante pri la feliĉo de aliaj fremdaj nacioj. Tio 
estas natura sekvo de difenciĝproceso. 

Sed samtempe la dua de ni dirita proceso de integriĝo 
kontraŭ la idolo de naciismo starigas la idealon de unu 
interne ĉiam solidara homaro, montrante ke la nacioj ne 
povas esti absolute apartigitaj, ke ilin ligas tre multaj — 
ekonomiaj, komercaj, industriaj, sciencaj, kulturaj, religiaj 
k.. a. rilatoj. Se kelkajn el ili iu nacio forĵetus, ĝi per tio 
sama sin malfortigus, aŭ eĉ tute memmortigus. La nacioj 
komencas pli kaj pli klare tiun veraĵon kompreni, kaj pli 
ofte rigardadi sin mem kiel vivaj membroj de unu granda 
korpo-homaro, havantaj siajn specialajn funkciojn kaj his- 
toriajn misiojn. El tio jam per si mem naskiĝas la tre 
grava nuntempa ideo de kultura internaciismo. 

Tiu sama integriĝproceso arigas ne sole naciojn, sed 
ankaŭ individuojn en ĉiu aparta nacio laŭ ilia homogeneco 
(en kredo, en pensado, en sin okupado k. t. p.) Dank’ al 
tio en Ĉiu aparta nacio sin formas grupojn de liberpensu- 
loj, de teosofoj, de modernistoj, de monistoj, de masonoj 
k. t. p. Eksciinte, ke similaj grupoj estas ankaŭ sin formin- 
taj en aliaj nacioj, ili komencos reciproke interrilatiĝi, prok- 
Simiĝi, unuiĝi. Kaj tiu ĉi spirita unueco, fondita sur la sa- 
meco de konvinkoj, oite estas pli forta, ol fizika kunligo, 
bazita sur la sento de nacieco. Kiu ja ekz. nescias, ke al 
franco-masono pli proksima estas masono itala aŭ germana, 
ol lia samlandulo franco-katoliko. 

Aplikita al religia sfero la granda leĝo de integriĝpro- 
ceso: similis simili gaudet — el multaj diversnaciaj grupoj 
de samkreduloj faras grandajn kaj fortikajn grupegojn, kiuj 
sub la nomo de religiaj asocioj aŭ eĉ eklezioj ludas ofte 
tre gravajn rolojn en la historio de Eklezio kaj de homaro. 

Kiel kunmetitaj el diversnaciaj elementoj, tiuj religiaj 
asocioj donas la komencon la internaciismo religia aŭ pli 
vere al la internacia sektismo. 

En la tempoj antaŭaj la ambaŭ specoj de internaciismo 
(kultura kaj sektana) progresadis malrapide, ĉar ekzistis 
multaj baroj malhelpantaj la internaciajn rilatojn. Nune tiuj 
baroj estas preskaŭ forigitaj. La poŝta unuiĝo, le telegrafoj, 
la fervojoj, la vaporŝipoj, la aerveturado kunigas pli kaj 
pli la naciojn en unu aron. Hodiaŭ ekzistas jam neniu nacio 

kultura, eĉ la plej malgranda, kiu ne havas internaciajn 
rilatojn. Tiamaniere la nuntempa infernaciismo (kultura kaj 
sektana) fariĝas vere tutmonda. Tio ĉi estas fakto, kiun 
oni ne povas neigi. Ĝi kontraŭvole sin altrudas ankaŭ al 
ni katolikoj, kaj siavice naskas la demandon, ĉu ne estus 
jam tempo komenci la pli efikan organizadon de nia pro- 
pra katolika internaciismo. Sed tion ĉi mi priparolos en 
alia artikolo. 
Kovno 16, II, 14. P-ro A. DOMBROVSKI. 


II. 
LA INTERNACIISMO KATOLIKA. 


„Internaciismo tutmonda aperas sur niaj okuloj” ..... (£) 
Ĝi ĉiutage kreskas, evoluas, progresadas. Ekzistas jam in- 
ternaciismo komerca, turista, scienca, socialista, liberpen- 
sula, modernista .... Kial do ne povus hodiaŭ aperi ankaŭ 
la internaciismo katolika ? 

La internaciismo nuntempa sin apogas precipe sur la 
ideo pri la frateco de popoloj, sed tiu ĉi ideo estas ja tute 
kristana. Tial la internaciismo katolika, kiel kristana, ne 
sole povas, sed ankaŭ devas hodiaŭ aperi. 

La ideo pri la frateco de popoloj, abstrakte prenita, 
kvankam ĝi trovas multe da anoj, tamen restas ĝis nun 
vana revo. Tion klare elmontras barbaraĵoj de P nuna 
militarismo kaj diversaj naciaj malamikemoj, pri kiuj ni 
ĉiutage legas en niaj gazetoj. 

Por ke la dirita ideo pri universala frateco de kristanaj 
popoloj ĉesu esti vana revo kaj komencu etektiviĝadi, ĝi 
devas csti starigita sur ia neŝancelebla principo. Tiu Ĉi 
principo povas esti nur la untversala fileco kaj fila obeado 
al la komuna Patro de ĉiuj veraj kristanoj. 

Belege tion ĉi elmontris la glora rusa filozofo Vladimiro 
Solovjev. Jen estas liaj propraj vortoj: 

„Lor altiĝi ĝis universala frateco, nacioj, registaroj, 


(1) Revuo internacia N 3, p. 65-—-68. 

monarkoj unue devas akcepti la moralan filecon de 
P komuna Patro.... Por atingi la idealon de unueco per- 
fekta, necese estas sin apogi sur la unueco nepertekta, sed 
reala, kaj antaŭ unuiĝi en libereco, kuniĝi en obeo.” 

De kio li konkludas: „La vera estonteco de P homaro, 
por kiu ni devas laboradi, estas universala Frateco, nas- 
kita de universala Patreco per morala kaj sociala Fileco.” (') 

Tiu ĉi penso de Solovjev, kiun liaj patrujanoj dum lia 
vivo malkomprenis kaj malbenadis, por ni katolikoj estas 
tre komprenebla kaj konata. La dezirata de la ortodoxsa 
filozofo „centro de unueco” en la kristanaro ekzistas ja 
en nia Eklezio jam de pli ol mil jaroj. Tiu ĉi „centro” kaj 
„komuna Patro” estas la Roma Papo, heredanto de Sankta 
Petro, episkopo de ĉiuj episkopoj kaj videbla kapo de nia 
Eklezio. 

Havante en la persono de l” Papo unu komunan patron, 
difinitan de Kristo mem en la persono de P apostolo Petro, 
la katolikaj popoloj estas veraj fratoj en Kristo. llia fra- 
teco estas jam ne ia nebula revo, sed tute plenumita fakto. 
La belegan elmontron de ĉiu ĉi fakto ni vidis antaŭ ne- 
longe dum la ĵus pasintaj Romaj jubileoj, kiam el la tuta 
mondo grandegaj amasoj de diversnaciaj pilgrimantoj ve- 
turadis Romon por honorigi nian centron de unueco kaj 
saluti nian komunan patron Lian Papan Moŝton Pion X. 
Ce tiu nia komuna patro ni ĉiuj estis ja veraj fratoj. 

Sed estante fratoj kaj havante koniunan patron, ĉu ni 
diversnaciaj katolikoj jam atingis la idealon de universala 
kristana frateco? Cu ni devas nenion plu deziri? 

La respondo al tiu ĉi demando ŝajnas al ni tre facila: 
ni devas deziri, ke ni pli kaj pli unuj aliajn povu kompre- 
nadi, kaj ke la voĉo de nia komuna patro estu al ni ĉiuj 
egale komprenebla. Nia katolika Eklezio estas grandega 
familio. Papo estas la patro, la popoloj rilate al Papo — 
tiloj, rilate al si mem — la fratoj, sed ez unu familio devas 
esti ankaŭ unu al ĉiuj ĝiaj gemembroj komprenebla lingvo. 


() VI. Solovjev. L’ Idée russe. Paris 1888, 39—40 p. 

Estus ja kontraŭnature aŭdi filojn de unu patro dirantajn 
unu al alia: mi vin ne komprenas, fratro.” 

Sed bedaŭrinde la dirita kontraŭnatureco. ne estas ĝis 
nun forigita el niaj frataj rilatoj. Ni venas Romon gratuli 
nian komunan patron kaj rigardas unuj la aliajn kiel frem- 


dulojn; ĉar italo ne komprenas francon, franco — germa- 
non, germano — hispanon, hispano — irlandon, irlando — 
polon, polo — litovon k. t. p. 


Certe ekzistas en nia Eklezio „lingvo latina, komprenebla 
al ĉiuj katolikaj pastroj. Tio ĉi estas tre bone. Sed la lingvo 
latina, estante lingvo de pastroj, en la nuna tempo jam ne 
sufiĉas. La Papo estas ja patro ne sole de pastroj (ŝafoj), 
sed ankaŭ de ĉiuj laikoj katolikoj (ŝafidoj), al kiuj estas 
nemalpli dezirinde, ke la komuna patro alparolu ilin en la 
komune komprenebla lingvo. Tiu ĉi lingvo videble ne povas 
esti itala, aŭ franca aŭ ia alia el vivantaj, sed sola lingvo 
internacia, kiel la plej alirebla al amasoj, ĉar la plej facila. 

'En la komenco de la Eklezio, la apostoloj, dank’ al al 
supranatura dono de lingvoj, esfis komprenataj de ĉiuj (Ak. 
Ap. I, 6—13). Nune tiu ĉi dono ĉesis. Sed la ofico „in- 
struadi ĉiujn popolojn” por la heredantoj de la ĉefapostolo 
Petro, daŭradas ĝis nun kaj ĉesos nur kun la fino de l' 
mondo. Tial la Roma Patro Apostola super ĉio, bezonos 
ĉiam esti komprenata de ĉiuj. 

Pro tio li espereble iam ekvolos uzi nian lingvon inter- 
nacian, kiu ebligas al Li kompreni la parolon de siaj tiloj, 
al la filoj — kompreni sian Patron kaj unuj la aliajn. 

Kaj al mi estas klare, ke ju pli multe da katolikoj estos 
ellernintaj nian lingvon internacian, des pli proksima estos 
ankaŭ la tempo, kiam ĝin ekvolos ellerni ankaŭ nia patro 
komuna. 

Jen estas la precipa fundamento por nia internaciismo 
katolika. 

Krom tiu ĉefa motivo oni povas ankaŭ montri aliajn 
malpli gravajn, kiuj tamen igas nin katolikojn al pli ener- 
gia alpropriiĝo de la lingo internacia. Unu el ili ni trovas 
en niaj pli kaj pli oftaj internaciaj katolikaj kongresoj — 
Marianaj, Eŭkaristiaj, Evangeliaj k. a. Ilin partoprenas ja 


148 ESPERO KATOLIKA 


delegitoj aŭ memvoluloj nemalpli ol el 10—-20 diversaj 
nacioj. En tiuj kongresoj estas legataj interesegaj raportoj 
pri tre gravaj demandoj, diradataj elokventegaj paroladoj, 
predikoj je tre aktualaj temoj. Cio ĉi sendube alportas 
utilon al la diversnacia kongresanaro. Sed tiu utilo estus 
multe pli granda, se oni povus ĉiujn raportojn, paroladojn 
kaj predikojn aŭskulti ne en 4—5 diversaj lingvoj, kiel 
ordinare okazas, sed en unu solo al ĉiuj komprenebla 
internacia lingvo. 

Aliflanke — kiu nun ne scias, ke tra la nuntempa mon- 
do iras forta voko: „Ĉiuj diversnaciaj kontraŭuloj de la 
Eklezio, vi unuiĝu kontraŭ ĝi”?! Tiu-ĉi voko bedaŭrinde, 
ne restas la „voĉo de P klamanto en dezerto”. Dank’ al 
tio ĉi la vizio de S. Ignaco pri du standardoj fariĝas pli 
kaj pli proksima al la realeco. Kion do fari? 

Antaŭ ĉio ni devas ankaŭ alte klamadi: „Katolikoj de 
ĉiuj naciaj vi unuiĝu pli fortike, arigante viajn spiritajn 
kaj materialajn fortojn!” Tiujn vokojn ni jam aŭdis ne 
unufoje. 

En nia unua Kongreso en Parizo estis movigita la de- 
mando pri la internacia organizo de katolika kapitalo. En 
nia kvara, oni proponis la kreon de internacia katolika 
telegrafa agentejo, en nia dua kaj tria estis priparolataj 
diversaj demandoj pri la internacia socia katolika agado. 
Lia Papa Moŝto Pio X mem en sia encikliko pri la moder- 
nismo esprimis la deziron pri la organizo de internacia 
societo de katolikaj scienculoj. Ĉiuj ĉi tiaj deziroj ĝis nun 
restas ne-etektivigitaj. Ĉu ilin devas ni lasi en tia stato 
por ĉiam? Ne, ni devas ilin efektivigi. Sed por ke ni povu 
ĝin fari pli baldaŭ, estas necese, ke la lingvo internacia 
disvastiĝu inter ni katolikoj la plej multe. Ĉar ĉe la nun- 
tempa multlingveco ĉiuj supre diritaj grandaj projektoj de 
katolika internacia organizo aŭ estos multege malhelpotaj 
aŭ eĉ tute neefektivigeblaj. 

Car unuiĝo sen reciproka kompreniĝo estas absolute ne- 
ebla. Do kiu deziras la celon — la unuiĝon de l” tutmonda 
katolikaro, devos ankaŭ deziri la internacian kompreniĝilon 
en la formo de la lingvo internacia. 


LA RENKONTO 149 


“Pri ĝia utileco por. ni katolikoj estas neeblaj du mal- 
samaj opinioj. Nia neforgesinda abato PELTIER jen kion 
estas dirinta pri tio Ĉi: 

„Kia utilo por ĉiuj pastroj, kia forto por la tuta Eklezio, 
kia bono por ĉiuj animoj, se Ĉiuj kristanoj, de unu lando 
al alia, sin komprenus reciproke; se ĉiuj gemonaĥoj, ge- 
misiistoj instruadus ĉiujn infanojn per sama facilega lingvo, 
se la bonaj libroj ĵus verkitaj de katolikoj eminentaj fuj 
estus tradukitaj en sama idiomo; se la diversnaciaj anoj 
de societoj pacigaj aŭ civilizaj povus korespondadi per 
lingvo neŭtrala de ĉiuj akceptita”... .) 

Ripetante tiujn ĉi piajn dezirojn de nia unua prezidanto, 
mi finas per la espero, ke ni katolikoj ne estos plu tiel 
ŝanceliĝemaj en la akcepto kaj la uzo de tiu granda agad- 
rimedo, kiun al ni liveras la progreso en la formo de nia 
kara lingvo Esperanto, kaj ke la plendo de abato PELTIER 
pri tio, ke ni katolikoj ordinare nur tiam ekmarŝas, kiam 
niaj kontraŭuloj jam de longe nin estas antaŭenirintaj sur 
la vojo, neniam praviĝos. Fiat, Fiat! 


P-ro DOMBROVSKI. 
Kovno, 16 Febr. '14. 


+) Esp. Kat. No. II pag. 6. 


LA RENKONTO. 


Je la tagiĝo ŝovis sin du malhelaj personoj la straton 
Appian al la ebenaĵoj de Campagna. Unu el ili estis Na- 
zario, la dua Petro Apostolo, kiu estis forlasanta Romon 
kaj la en ĝi turmentatajn samkonfesanojn. 

Sunleviĝe surprenis jam la ĉielo delikatete verdan duon- 
ombron, kiu malrapide, pli kaj pli difinite, borderiĝis mal- 
supre per safrana koloro. La arboj kun foliaro arĝenta, la 
blankaj marmoroj de somerdomoj kaj la akvokondukaj ar- 
koj, urbon trans la ebenaĵo kurantaj, elklinis sin el la om- 
bro. La verdo de la ĉielo klariĝis iom post iom, satiganta 

sin per oro. Poste la sunleviĝo komencis roziĝi kaj lumigis 
la Albanan Montaron, kiu sin montris mirinde bela, lilia, 
kiele el briloj mem kunmetita. 

La tagiĝo respeguliĝis en sur la arbfoliaro tremantaj 
rosogutoj. La nebulo maldensiĝis, aperigante pli kaj pli 
vastan perspektivon super la ebenaĵo, super sur ĝi kuŝan- 
taj domoj, tombejoj, urbetoj kaj tufoj de la arboj, inter 
kiuj blankis la kolonoj de temploj. 

La strato estis dezerta. Vilaĝanoj, kiuj veturigadis lego- 
mojn al la urbo, evidente ne povis ankoraŭ sufiĉe frue 
antaŭjungi la veturilojn. De la ŝtonaj platoj, per kiuj la 
strato ĝis al la montaro estis kovrita, kuris en mallaŭto la 
resono de la lignaj sandaloj, kiujn la vojaĝantoj sub pied- 
Oj havis. 

Poste la suno elkliniĝis trans montarkavon, sed samtempe 
mirinda vidaĵo ekbatis okulojn de la Apostolo. Jen ekŝaj- 
nis al li, ke la orega disko, anstataŭ sur ĉielo supren kaj 
pli supren leviĝi, sin deŝovis de la montaro kaj ruliĝas 
sur la strato. 

Tiam Petro haltis kaj diris: „Ĉu vidas ci tiun lumegon, 
kiu al ni proksimiĝas ?” 

„Mi nenion vidas”, respondis Nazario. 

Sed Petro post momento alparolis, priŝirminte okulojn 
per la manplato: „lu persono iras renkonte al ni en sunbrilo”. 

Al iliaj oreloj tamen ne alvenis eĉ la plej malgranda 
resono de iaj paŝoj. Ĉirkaŭe estis kompleta mallaŭto. Na- 
zario vidis nur, ke en malproksimo tremas la arboj, kva- 
zaŭ iu ekskuadus ilin, kaj la brilo disverŝiĝas pli kaj pli 
vaste sur la ebenaĵo. 

Kaj de Petraj manoj elfalis teron la vojaĝa bastono, la 
okuloj rigardis senmove antaŭen, la buŝo estis malfermita, 
sur la vizaĝo pentriĝis mirego, ĝojo, raveco. Subite li ĵe- 
tis sin genuen kun la antaŭen etenditaj brakoj kaj de liaj 
lipoj eliris la ĝojkrio: „Kristo!... Kristo!...” Kaj li fal- 
igis la kapon al tero, kvazaŭ li kisus ies piedojn. 

Longe daŭris silento, ĝis en la mallaŭto eksonis per 
plorego interrompitaj vortoj de la maljunulo: „Quo vadis, 
Domine?... Kien Vi iras, ho Sinjoro?,.,” 

Kaj ne aŭdis la respondon Nazario, sed al Petraj oreloj 
alvenis malĝoja kaj dolĉa voĉo, kiu diris: „Ĉar vi forlasas 
popolon mian, Romon mi iras por esti krucifiksota fojon 
duan”. | 

La Apostolo kuŝis surtere kun vizaĝo en polvo, sen 
movo kaj vorto. Al Nazario ŝajnis jam, ke li svenis kaj 
mortis; sed li levigis sin fine, per tremantaj manoj li sup- 
renprenis la pilgriman bastonon kaj nenion dirante li re- 
iris, en la direkto de la „sep montetoj” de la urbo. 

Kaj la knabo tion vidanta ripetis kiel eĥo: „Quo vadis, 
Domine!...” 

— „Romon” — rediris mallaŭte la Apostolo. Kaj li re- 
venis. 

El „Quo vadis” de H. SIENKIEWICZ. 
Trad. FRA EUGENIO. 
Heiligenkreuz, 
la 4-an de Februaro 1914. 


Ekskursoj kaj Pilgrima Vizito 
al. la 
Sanktaj Lokoj de l” Eterna Urbo dum „Nia Kvara”. 


Daŭrigo. 
S. Croce en Jerusaleimme I. 


Unu cl la 7 ĉefpreĝejoj de Romo estis konstruita jam en 
la 4a jarcento de l“ imperiestro Konstantino (330), laŭ peto 
de lia patrino en la ĉirkaŭumo de ia muroj de l“ palaco 
imperiestra Sessoriana. En 720 la tekto de la flanka ŝipo 
estis konstruita per arkaĵoj. En 1144 kaj 1432 okazis reno- 
viĝoj, en 1743 stilŝanĝo en „Barock“. — 

Dekstren pedelo kondukas al la kapelo de la S. Helena, 
kien la imperiestrino estis alportiginta teron de la „monto 
kalvaria“. 

Estis ĉi tie, kien eniri al la virinoj ne estis permesite. 
Mi ne dubas, ke la granda krado ĉe la enirejo, tra kies 
truoj niaj pilgrimaj akompaninoj kun tiom da melankolio 

kaj scivolemo rigardegadis, estos restata en via memoro. 
Kelkaj inter ni opiniis eĉ scii, ke S-ta Helena mem esprimis 
rilatan deziron. Oni elparolis ankaŭ la „kialon“. Sed mi 
vere ne kuraĝis pensi aŭ diri plion pri ĉi tiu iomete deli- 
kata temo. Alie niaj estimataj inoj opinius, ke diversaj 
sinjoroj estus registrintaj ĉi tiun fakton kun iu interesiĝanta 
ĝojeto. Kontraŭe mi povas certigi, ke tia domaĝo-ĝojo 
tutege ne ekzistas ĉe viroj! 

En aliaj kapelo de ĉi tiu preĝejo troviĝas en granda fera 
ŝranko po unu najlo, spino, krucero kaj aliaj tiom valoraj 
martiriloj, uzitaj laŭ tradicio dum la mortigo de nia Savinto. 
Kopiaj modeloj, tuŝintaj la veran najlon, estis aĉeteblaj po 
0.4 Sm. 

De S-ta Kroce en Jerusalemo nur tre mallonga vojo, 
preter la grandiozaj ruinoj de la „akvoj klaŭdianaj“ kaj la 
„amfiteatro kastrense“ nin irigadis ĉe l 

„Porta di S. Giovanni in Laterano“ 
(„placo de S. Johano en laterano“). 

La rigardo de ĉi tie trans la malnovan ruĝbrunan urb+ 
muron estas speciale direktinda al la Albanaj kaj Sabinaj 
montoj. 

Norde unue presentiĝas la granda monumenta palaco de 
de S-ta Johano en Laterano, oriente la „Leonianum Tri- 
klinium“ kaj la “scala sankta“. 

Trinklinium Leonianum 

niĉa konstruaĵo el 1743 kun zorgema kopio de la mozaikoj 
el la meza podio de la manĝejo, konstruita de Leo IH 
(798), kie manĝadis la tiamaj imperiestroj, alvenintaj ĉe la 
papoj. Ĝi estas parto en la malnova palaco de la laterano, 
valora je la vidpunkto de l“ eklezia historio. La enskriboj 
speciale valoras koncerne la paphistorion. Ĝi estas pruvoj 
por multaj antikvaj kaj mezjarcentaj faktoj. El la granda 
amaso de ĉi -tiuj enskriboj mi nur rimarkigas jenan inte- 
resan frazon: 

„Mortinta Petro donu vivon al la papo Leo kaj venkon 
al la reĝo Karlo“. 

Supre ĉi tiuj vortoj troviĝas portreto de Petro, kiu per 
la dekstra mano transdonas al papo Leo lI, la stolon kiel 

signon de la papaj povoj, kaj per la maldekstra al la reĝo 
Kardo, kiel Ŝirmisto kaj ĉefjuĝisto de l“ urbo, standardon. 
Aliflanke de la placo ni venis ĉe la 
“Scala sankta“ („sankta ŝtuparo“) 

(kun la kapelo „sankta sanktorum“). Estas la ŝtupo de l' 
Pilata domo el Jerusalem, kiujn la imperiestrino S-ta Helena 
en 326“Romon alportigis kaj kiujn poste la Papo Sergius II 
en la jaro 845 kunmetigis. La meza ŝtuparo estas la „sancta 
ŝtuparo“ („sancta scala“), super kiu Kristo komencis la 
„dolorvojon“ kaj supre kiu li, kiel „Ecce homo“ staris. Oni 
nur genue supreniras. Ĝi estas kovrita per traborita ligno. Tra 
tri truoj vitre fermataj oni vidas sanggutojn. La moderna 
dekstra flankŝtuparo konkudas al „Capella sancta sancto- 
rum'“, la siatempe al honoro de S. Lorenzo «dediĉita dom- 
kapelo de la Papoj kaj trezorejo de la ĉefaj relikvoj. Post 
la bruliĝo de l“ jaro 12774, Niklaus lll renovigis ĝin en la 
sama arĥitekturstilo. Tiu parte tial estas la sola kompleta 
interna konstruaĵo, kiu konserviĝis je la tempo de la „Cos- 
matoj.“ Ĝi estas ornamentata en gotika stilo kun 55 vin- 
dataj kolonoj. Gotikaj arkaj-pintoj cirkaŭumas duope 28 
bildojn de sanktuloj kaj martiroj. Super la altaro estas 
tabernaklo sur du porfirkolonoj, valora mosaiklaboro, kaj 
Malnova Kristobildo je Cederligno. 

La preĝejo de l“ laterano, „la katedralo de l“ episkopo 
de Romo“, jam estis konstruita sur la sama placo de la 
episkopo Silvester kiel „Basilika S. Salvatoris“ (,de nia 
Savinto“). Konstantino ĝin donacis al la episkopo. 324 
okazis la konsekrigo. La titolon „preĝejo de l „Baptisto“ kaj 
„Evangelisto Johano”, ĝi nur en 1144 ricevis; pli poste oni 
kreis la ankoraŭ pli gloran nomon: „,altsankta lateran-pre- 
ĝejo, de ĉiuj preĝejoj de l“' urbo kaj de l“ terglobo patrino 
kaj ĉefo.“ 

Hodiaŭ nur tre malmulte estas konservata de la origi- 
nala konstruaĵo. 

Cetere la preĝejo jam tiam havis kvin ŝipojn. Pli aŭ 
malpli grandaj renovaĵoj okazis en la jaroj 423 kaj 455. 
En la jaro 845 estis ĉi tien alportita la ŝtupara sankta.“ 
En la jaro 907 rekonstruiĝis la preĝejo. Niklaŭs IV. ĝin 

renovigis en 1289. En 1308 bruliĝis preskaŭ ĉio. Apenaŭ 
denove starigita, ĝi denove en 1361 rebruliĝis. Kiam Gre- 
goro XI estis reveninta el Avignon, li reparigis ĝin en 
1374. Tiam la preĝejo ricevis la flankenerejon ĉe la dekstra 
transversala ŝipo. En 1421 ankaŭ plafono kaj planko reno- 
viĝis. En 1440 Eugeno IV. konstruigis la sakristejon, Pius 
IV (1560) la du pentrindajn sonorileg-turojn, Sixtus V. la 
duoblan pordegon ĉe la nordfasado, la domegon de la 
ŝtuparo sankta kaj la palacon lateranan. Klemens VIII per 
„Giacomo della Porta'“ ŝanĝigis la konstruaĵon de la trans- 
versala ŝipo. Innocenz X por la Jubileo 1650 farigis per 
Corromini la barokan dekoraĵon de l' interno kaj la ĉir- 
kaŭmurigon de la kolonoj. 

La interesa ĉef-fasado kaj la kapelo „Corsini“ elp. kor- 
zini) estas la verko de Klemens XIla (Corsini) en 1734. 

Tiamaniere la preĝejo estas miksaĵo de renovaĵoj el 
tute diversaj tempoj. De la pli frua tempo hodiaŭ preskaŭ 
nur restadis la mosaikoj de la tribunoj kaj la Leo“ na ko- 
ridoro ĉe la tribuno. 

La ĉef-fasado, tute el travertino, estas grandioza verko 
de Alexandro Galilei (elp. Aleksandro Galilej), komencita 
en 1735. En la ĉirkaŭumo de la grandaj pilastroj, la kvin 
arkoj de 'la plej supra „Loggia“ kaj la kvin koridoroj de 
la plej malsupra antaŭhalo estas harmonie enkonstruataj. 
La balustrado portas 15 statuojn de Kristo kaj sanktuloj. 
En la antaŭnomita imponanta antaŭhalo troviĝas eble la 
plej belega statuo de l“ imperiestro Konstantino. 

La impreso de la kvin-ŝipa interno, kiu formas latinan 
krucon (“), unue per la grandeco kaj beleco de l“ meza 
ŝipo (16 metrojn larĝa kaj 86 metrojn longa) surprizas; 
sed la singulaj barokaĵoj malhelpetas la ĝuon de la gran- 
diozeco de l“ tuto. Feliĉe Borromini almenaŭ ne detruis la 
splendidan ligno-tektilon (plafonon), kies kolorharmonio 
kaj oro-riĉeco estas tiom laŭdata de arĥitektoj. 


——————————  ——— 


(=) Jen la formo de la latina kruco: T en kontraŭposto al la 


greka kruco : —- 

La planko el. porfiro, „serpentino““ kaj granito estas me- 
moraĵja verko de l“ papo Martin V. el la jaro 1420. 

Oni permesu al mi, ke ĉi tie mi aldonu, ke ekzistas tute 
proksime de mia patra urbo trans la riveroj de la „Gol- 
dach“ ponto, kiu portas la nomon „Martinsbriicke““ t. e. 
„Martin-ponto“, ĉar la posta papo, Martin V-a, irinte Ro- 
mon pro la „Konklavo“, (laŭ la popoltradicio) trapasis ĉi 
tiun ponton. Estas la sama ponto, kiun konstruis la mond- 
konata Notker el la monaĥejo St. Gallen; Vi certe scias 
la memorindan verson farita dum la konstruado de l“ ponto: 

„Media vita in morte sumus k. t. p.“ 

(En la mezo de la vivo la morto nin atendas k. t. p.“). 

Cetere pri la laterano mi nur povas Vin rememorigi an- 
koraŭ al la ,„Capella Torlonia,“ al la monumento de |l 
portugala kardinalo Antonius de Clavibus (-- 1447), al la 
tombejo de l' konata humanisto kaj laterana kanoniko 
Laŭrencius Valla (+ 1457), al la monumento de Henriko 
IVa el francujo, farita de „,Condieri““ kiel dankaĵo por la 
de Henriko donacita abatejo „(Clĉrac“. 

La grandaj mosaikbildoj de l“ laterano denombriĝas inter 
la plej valoraj de Roma. 

La „Leona pordegejo“ estis en la jaro 1228 konstruita 
kaj en 1386 en gotikaj formoj renovigita. 

Grandega freskobildo de „„(Grande“, montranta audien- 
con de la kardinaloj, kiuj direktadis la ŝanĝon de la Apsis 
dum la lastaj 50 jaroj, de Leo XIH, nin revokas en me- 
moron, ke en la laterano jam estas preparata granda tom- 
bejo por akcepti la ĉerkon, kun la kadavro de Leo XIIlla, 
kiu hodiaŭ ankoraŭ troviĝas en la preĝejo de S. Petro, 
atendante tie super la sakristia enirejo (laŭ regula maniero) 
la morton de la papposteulo. 

Estus ĉi tie la loko, por skribi vorton pri la grandegaj 
koncilioj ekleziai, kiuj okazis en la laterano. Sed mi ne 
estas teologo kaj en la nuna momento mi ne volas paroli 
pri internaj ekleziaj aferoj. Tial mi petas, ke teologo iu 
ajn en la proksiman numeron de nia K. E. ensendu arti- 
kolon pri la „lateranaj koncilioj.“ 

Mi do esperas, ke iu rilata artikolo (de pli kompetentulo) 

en numero 106 de E. K. estos la bona kaj necesa kompletigo 
de mia tro modesta rakonto. 
Cetere adiaŭ por nun! ĝis revido en proksima numero. 


D-ro LEHNER. 


Notoj pri Lourdes 


la lando de mirakloj. 


Daŭrigo. 
V. 
La Sanktejoj. 


La Baziliko estas konstruita super la Groto, sur la Mas- 
sabielle'a roko +) laŭ la XIII-a jarcenta stilo. Laborojn dir- 
ektis la arĥitekturisto Hippolyte DURAND. Ĝi estas longa 
da 51 metroj, kaj larĝa da 21. Ĝi havas nur unu navon, 
sed ĉiuflanke estas multaj kapeloj komunikantaj inter si 
per imitaĵa „triforium” kaj kvin ĥorejoj ĉirkaŭantaj la ĉefan 
horejon. Oni estas mirigita pro la vidaĵo de 300 fiagoj, kiuj 
ornamas ĝin, la standardoj je naciaj koloroj de la ĉefaj 
landoj de la mondo, la dankmemoraĵoj multnombraj, kiuj 
rekovras ĝiajn murojn, k. t. p. La ĉefaltaron el blanka 
marmoro superstaras admirinda statuo de nia Sinjorino; 
20 lustroj kaj 12 pendlampoj ornamas la ĥorejon. - En la 
kapelo de la Sanktega Koro de Jezuo, la statuo estas la 
verko de CABUCHET. Remarkinda estas la grupo de TA- 
BISCH en la kapelo de nia Sinjorino de la Rosario. — La 
koloraj vitrofenestroj de la navo prezentas la historion de 
la Senmakulino, tiuj de la kapeloj la historion de la Pil- 
grimejo. — Rimarkindaj estas ĉe la Sanktejo la du gran- 
daj vitrofenestroj duopaj: dekstre la Sankta Promeso de 
Ludoviko XII, maldekstre la triumfo de Judith, en la navo 
la Anunciacio kaj la Vizio de Elie ĉe la Karmelmonto. — 
La katedro estas el kverko de Kanado. — Orgeno estas 


1) Masabielle signifas: antikva roko, 

farita de Cavaillé-Coll, ĝi havas 25 tubarojn. — Oni povas 
vidi ĉe la sakristio la hostimontrilon nekomparan (1 m. 25). 
Gi esprimas per ĝia aranĝo kaj ĝiaj detaloj la rilatojn in- 
ter la Sankta Virgulino kaj la Eŭkaristio. Oni kalkulas 63 
figuraĵojn, 1033 diamantojn, 15 smeraldojn, rubenojn, am- 
etistojn, 462 rozkolorajn topazojn, sume 2810 trezorajn 
ŝtonojn. La krono de nia Sinjorino de Lourdes kun ĝiaj 
12 steloj el diamanto, la palmobranĉo donacita de Pio IX 
estas ankaŭ videblaj ĉi-tie. 

Ekstere de la Baziliko, super la pordego, estas portreto 
de Pio IX el mozaiko, farita en la Vatikanaj laborejoj. 
Ce la perono, oni ĝuas belegan vidaĵon; kontraŭ esplan- 
ado, la urbo kaj ĉe la horizonto, la malproksimaj pint- 
montoj de Ardiden de Viscos, pli proksime la granda kaj 
la eta Jer, la Kalvario, la torento, la monaĥejoj, k. t. p., 
k. t. p. 

La kripto de la Baziliko estis kavigita en la roko. Inter 
la koridoroj kaj la roko, kies la flankoj hakitaj estis verti- 
kale, 23 lampoj lumas la sanktejon. Cio estas grava kaj 
preĝema. Oni tie vidas multajn dankmemoraĵoin, precipe 
rozarion aparteninta al la Pastro de Ars. 

La preĝejo de la Rosario utilas kiel piedestalo al la Ba- 
ziliko. Ĝi konsistas el 15 kapeloj honore al la 15 Misteroj. 
li estas ornamitaj per belegaj mozaikoj, kies la aranĝo 
estis komisiita al S-ro MELCHIOR DOZE de Nimes. Estas 
en la preĝejo de la Rozario ke okazas la noktaj.adoradoj. 
La sanktejon superstaras kupolo kun kampanilo. 

Ĉe la panilo de la pordego, malaltaj reliefoj prezentantaj la 
Sanktan Virgulinon, donante la Rozarion al Sankta Domi- 
niko. La Preĝejo kaj la dioncirko estas la verko de HARDY. 

La Preĝejo de la Rozario konsekrita estis solene la 6-an 
de oktobro 1901 de S. E. Kardinalo LANGENIEUX, speciale 
delegita de L. S. Papa Moŝto LEONO XIII. 

La Paroĥa Preĝejo, kiu estis konstruita de Mons. PEY- 
RAMALE, paroĥestro dum la apera periodo, havas 14 kolononj 
el marmoro. Kripto enhavas la korpon de Mons. PEYRAMALE. 
La pilgrimantoj ŝatas preĝi antaŭ lia tombejo. 

(Daŭrigota). MAX ROUB, 


Oficialaj Komunikoj. 


—— ——————— mm 


V-a Internacia Kongreso-Pilgrimo de 


la Katolikaj Esperantistoj en Lourdes 
(12-17 Aŭgusto 1914) 


Sub la alta Patronado kaj Honora Prezido de 
L. E. M. Monsinjoro SCHCEPFER, 
Episkopo de Tarbes kaj Lourdes. 


3-a LETERO CIRKULERO. 


Karaj l. K. U. E.-anoj! 


Laŭ la deziro esprimita de nia kara ĉefredaktoro de E.K. 
mi uzas Ĉiumonate nian oficialan organon por doni, nome 
de la organiza komitato, la bezonatajn informojn rilatajn 
al nia okazonta kongreso, kaj por respondi la diversajn dem- 
andojn, kiujn, el diversaj nacioj, oni faras al ni pri unu aŭ 
alia punkto. | 

Antaŭ ĉio, mi permesas al mi peti vian rapidan, kiel 
eble plej baldaŭan aliĝon. 

Tre grava estas la demando pri hoĉelo. En Romo, ni 
havis la .grandan feliĉon, loĝi ĉiuj en la sama gastejo: 
Dank” al tio, la plej granda intimeco katolika kaj esper- 
antista regis, dum la tuta ĉeestado, inter ni. Nia tablo ĉiam 
estis Ĉarma renkontejo, kie, gefiloj de multaj diversaj na- 
cioj, ni frate konversaciis en nia kara komuna lingvo. Plue, 
por doni informojn, akcepti eminentajn gastojn, kuniĝi por 
kunsidoj aŭ ekskursoj, tiu sistemo estas la plej praktika, 
kaj evitigas multe da ĉiuspecaj malfacilaĵoj. Fine, la kon- 
greskomitato povas zorgi pri ornamado de la hotelo per 
Esperantaj flagoj, skribaĵoj aŭ festgirlandoj. 

Nepre ni devas en Lourdes praktiki tiun sistemon. Ce- 
tere, inter la miloj da pilgrimuloj, kiuj ĉeestos en Lourdes 
en la sama epoko, niaj kongresanoj estus, sen tiu sistemo, 

absolute disperditaj, kaj neniam ni povus taŭge kuniĝi, ĉu 
por procesioj, ĉu por kunsidoj. 

Sed ni povos fari tiun aranĝon en bonegaj kondiĉoj, nur 
kiam ni povos certigi al la elektota hotelo iun difinitan 
nombron da kongresanoj. Ju pli frue ni ricevos viajn ali- 
ĝojn, des pli taŭge ni povos ĉion aranĝi. 

Cetere, karaj geamikoj, eĉ se vi ne estas certaj ĉeesti, 
— eĉ se vi estas certaj ne ĉeesti, — ĉu vi povus heziti 
pagi vian aliĝon al nia kongreso, kaj tiel partopreni vere, 
efektive, al la sukceso de la manifestacio, kiu celas honori 
per nia Esperanto, la sanktan Virgulinon? !) 


INFORMOJ. 


Kongresmarkoj, kartoj, afiŝoj. — La organiza komitato 
decidis fari, tiun-ĉi jaron, la necesajn monoferojn, por ke 
ni havu vere artajn kongresmarkojn kaj propagandajn poŝt- 
kartojn, indajn de nia grava kongreso. 

Ĝi do sin turnis al konata artisto, (la ĉefdesegnisto de 
la plej grava eldona firmo Pariza), kiu, post kelkaj tagoj, 
liveros al ni la menditajn desegnojn, por markoj kaj poŝt- 
kartoj. 

EI du tipoj diversaj konsistos la markoj: unu prezentos 
la bazilikon de Lourdes, "alia montros la miraklan Virguli- 
non, kun artaj ornamaĵoj kaj surskribaĵoj en Esperanto. 
Diversaj kombinoj de koloroj estos faritaj. La presado es- 
tos certe finita antaŭ Pasko. 

Ciu aliĝinto ricevos senpage tuj post presado, 1 kongres- 
afiŝon, 3 kongresajn poŝtkartojn, 30 kongresmarkojn. 

La prezo, por plua aĉeto, estos: 

12 postkartoj: afrankite fr. 1.25 (Sm. 0.50) 
100 markoj: fr. 1.— (Sm. 0.40) (afrank.) 
Ciu afiŝo: fr. 0.25 (Sm. 0.10) (afrank.) 


Internacia kongreskomitato. — Ni rememoras, ke, por 
helpi al la Organiza Komitato, la organizantoj nepre de- 


1) Ĉiuj, kiuj estos pagintaj la aliĝon, (2 Sm.) rajtos ricevi (eĉ se 
ili ne ĉeestos) la kongreslibron, insignon, markojn kaj diversajn 
presaĵojn de la kongreso. 

à 


ziras ke, kiel eble plej ageme funkciu la internacia kom- 
itato, kiu jam pli aŭ malpli funkciis la lastan jaron. (Tiun 
komitaton kreis la Haga kongreso). 
La infernacia komitato konsistas: 
l-e. El la Prezidanto kaj Sekretario de I. K.U. E. kaj el 
la redaktoro de E. K. 

2-e. El unu membro de ĉiu nacia sekcio de I. K. U. E. 

llia rolo estas la jena: 

a. Rilatiĝi kun la organiza komitato, kaj ĝin helpi per di- 
versaj apogoj, konsiloj, k. t. p.; 

b. Fari, ĉiu en sia respektiva lando kaj lingvo, ageman 
propagandon por la kongreso, ĉu en katolikaj ĉu en 
Esperantistaj medioj, per gazetartikoloj, paroladoj, 
k. t. p.; 

c. Kolekti aliĝojn, kaj zorgi pri la vojaĝo de iliaj samlan- 
danoj al la kongreso. 

Principe, ĉiu nacia membro de la komitato devas esti 
delegita ad hoc, de la naciaj I. K. U. E.-anoj. 
La membroj ĝis nun dezignitaj de tiu Internacia Komit- 
ato estas: 
Por Germanoj: S-ro Pastro Becker. 
Por Katalunoj: S-ro D-ro Coll. 
Por Italoj: S-ro Pastro Bianchini. 
Por Irlandanoj: S-ro Prezidanto Parker. 
Por Nederlandanoj: F-ino Borret. 
Por Rusoj kaj Litovoj: S-ro Pastro Dombrovski. 
(Ni deziras koni la membrojn por ĉiuj aliaj ne dezigni- 
taj nacioj). 


Honora Patronanta Komitato. — Tiu komitato, kies nom- 
bro de membroj estas nedifinita, devas konsisti el tre em- 
inentaj katolikoj, episkopoj, pastroj, de ĉiuj nacioj. Bon- 
volu ĉiuj niaj amikoj zorgi, por ke estu kiel eble plej 
multaj la Honoraj Komitatanoj de nia kongreso: sufiĉas 
eble vizito, letero, aŭ renkonto kun tiaj eminentuloj por 
obteni, ke ili bonvolu doni al ni sian nomon kaj moralan 
apogon. 

Lia Episkopa Moŝto, Monsinjoro SCHCEPFER, episkopo 

de Lourdes kaj Gardisto de la Sanktejo, estas rajte Pre- 
zidanto de tiu Honora Komitato. 


Floraj Ludoj. — Ni ĝojas, ke nia propono pri katolikoj 
Floraj Ludoj ricevis, ĉe niaj amikoj diverslandaj, la plej 
entuziasman akcepton. 

Krom la oficiale proponita temo ( poezio pri la S. Vir- 
gulino), kaj la premioj oferitaj de la Ligo de la Evangelio 
por traktontoj de la temo: „La Sankta Virgulino kaj la 
Evangelio”, kun granda ĝojo ni sciigas, ke Nederlanda 
Katoliko oferos ankaŭ du premiojn por traktado de tiu ĉi 
temo: „La Sankta Virgulino kaj la Maristoj”, kaj Espero 
Katolika Same por: „La Sankta Virgulino, helpo de l 
Kristanoj” (Auxilium Christianorum). 


Mondonacoj. — Ni rememoras, ke nia kongreskasistino 
ricevas bonvolajn mondonacojn por aĉeto de bela Esper- 
anta standardo. lasota ĉe la Baziliko de Lourdes, kaj grav- 
urado ~en la Baziliko, de memora surskribaĵo en Esperanto. 
La ricevota mono estas plene utiligita. 

Ĉiu nacio devas konsideri kiel honoron kaj patriotan 
devon, partopreni en tiu internacia honorigo al la Sankta 
Virgulino! £ĉ la plej malgranda sumeto estas dankeme 
akceptota. La nomoj de la donantoj estos publikigitaj ĉiu- 
monate en E. K. 

Tombo de Abato Peltier. Ĉiu Esperantisto scias, ke la 
pia fondinto de nia movado kaj de nia centra gazeto dor- 
mas sian lastan dormon en la tombejo de Lourdes, kie li 
malriĉa mortis. 

Nur ligna kruco ombrigas la teron, sub kiu liaj restaĵoj 
ripozas, kaj, — ho ve! — tiu lignaĵo mem, kies piedo jam 
konsumiĝis, baldaŭ falos, kiel falis la surskribaĵo enhav- 
anta lian nomon. 

La Esperantistoj, — kaj ĉefe la katolikaj Esperantistoj, — 
estus la plej maldankemaj homoj, se, al tiu fervorega pio- 
niro, kiu sian sanon, sian monon, sian vivon, elspezis por 
Esperanto, ili ne dediĉus al li pli indan tombon. Ho! an- 
kaŭ por tio, ĉiu el ni alportu obolon, por montri, ke ni ne 


162 ESPERO KATOLIKA 


forgesas niajn antaŭulojn, kaj ke la ligilo de amikeco kaj 
dankeco, kiu unuigis nin kun ili, daŭras ankoraŭ, trans la 
tombo. 

Ĉu „honori la mortintojn” ne estis ĉiam konsiderata kiel 
grava kristana devo? 

Cl. COLAS, 
Ĝenerala sekretario de la kongreso. 

7 rue des Marronniers, Montmagny (S. et O.) apud Paris. 


Ni rememorigas, ke la adreso de nia kasistino estas: 
F-ino LARROCHE, 55 rue de Vaugirard, Paris. 


Unua nomaro de Aliĝantoj (ĝis la 18-an de Marto.) 


Rev. Preposto Becker, Bromberg. . . . . Germanujo. 
S-ro Henri Buret, Sainville (Eure-g-Loir) . Francujo. 
S-ino Henri Buret, s; 5 
F-ino Marie-Louise Buret, Sainvilie (Eurest Loir) A 
F-ino Madeleine Buret, 5 = 3 

Rev. Kanoniko Chapeau, Prezidanto de la Franca 


de I. K.U. E. Blois, . . . . Francujo. 
S-ro Claudius Colas, Montmagny (Seine= &-Oise) 5 
S-ro Ricardo Codorniu, Murcia. . . . . Hispanujo. 
S-ino Bosch de Codorniu: = Do a a eda aj 5 
F-ino Cordoniu y Bosch, s O e. “iS 3 


S-ro Ed. Dehaullon, Vierzon (Cher) >.. . Francujo. 
S-ro Drudin, Lyon. „OS. ie kE OS 

S-ro Jules Forestier, Gex (Ain) 
F-ino de Golleville, Montauban 
F-ino Larroche, Paris. 


S-ro Eric Morison, Edinburgh. se e e. Skotujo. 
S-ro Anton Otto, St. Georgenthal . . . . Bohemujo. 
Rev. P-ro Parker, Prezidanto de I. K.U. E., 

Kilmyshall Ferns (Co Wexford) . . . . Irlandujo. 
Rev. P-ro Poell, Prezidanto de la Nederlanda 

Sekcio de I. K. U. E. Tilburg. . . . . Nederlando. 


S-ro H. F. Pothast, ”s-Oravenhage . 


2? 


OFICIALAJ KOMUNIKOJ 163 


F-ino Rousseau, Paris . . . . ....... Francujo. 
D-ro Smulders, Udenhout . . . . . . Nederlando. 
Rev. P-ro Strauchen, Lützel b. Basel . <. Svisujo. 
S-ro Voltz, Paris . . . . . . .. .... a Francujo. 


S-ino Voltz, „ ho abo dee de dn es ale da e 5 
Monoferoj por aĉetado de Standardo kaj Memors- 
kribaĵjo lasotaj en Lourdes: 
S-ró Claudius Colas, Montmagny (Seine-&- = 


Francujo,. . . . 4 Sm. 
S-ro Jules Forestier, Gex (Ain), Francujo . 4 Sm. 
F-ino de Golleville, Montauban, = e 4 Sm. 
F-ino Larroche, Paris, Francujo o e e o. 4 Sm. 
Rev. P-ro Poell, Tilburg, Nederlando . . . 1 Sm. 200 
D-ro Smulders, Udenhout, Nederlando. . . 4 Sm. 

21 Sm. 200 


La Kasistino : 
F-ino M. LARROCHE. 


Akcia Societo „Espero Katolika”. 


Bone marŝas! 


Bone marŝas la aferoj de Espero Katolika! 

Antaŭ kelkaj tagoj mi vizitis la provizoran administran- 
tinon, fraŭlinon BORRET, kaj la redaktoron S-ron D-ron 
SMULDERS, por kontroli la librojn kaj dokumentojn de nia 
Asocio. 

Tiam, je sda unua fojo, mi spertis, kiom granda kaj grava 
estas la laboro de niaj du direktoroj, kiom multe da tempo 
ili dediĉas al la plenumado de siaj taskoj. 

Kaj dank’ al ilia fervoro, dank’ al ilia sindonemo mi 
ĝoje rimarkis, ke nia afero pli kaj pli progresas, dank’ al 
la agemeco de nia administrantino, dank” ankaŭ al la 
nelacigebla laboremeco de nia redaktoro,'!) nia revuo Espero 


1) Noto de la Redakcio. — Pro la oficialeco de tiu ĉi artikolo 
de la Prezidant-komisaro de E. K., la redaktoro opiniis ne havi la 
rajton, por forstreki la laŭdajn vortojn pri li mem. 

Katolika ĉiam pli disvastiĝas kaj ĝia enhavo pli interesiĝas, 
tiom ke oni ĝin povas lokigi inter la plej gravaj eldonoj 
Esperantaj. 

Al ambaŭ la katolikaj Esperantistoj ŝuldas multan dankon, 
jes, — sed ili ŝuldas pli! 

Se mi diras, ke la nombro de niaj abonantoj kreskis dum 
la lasta jaro, tio ne signifas, ke ĝi estas sufiĉe granda. Ne! 
Multe ankoraŭ ĝi devas pligrandiĝi, antaŭ ol ni povos diri, 
ke E. K. estas firme starigita. Kaj tial ni ŝuldas kunlaboron! 
Ni ne lasu la tutan penadon al la direktoroj! Ni ilin helpu 
per niaj tutaj fortoj! Tion mi povas certigi: Se Ĉiu nuna 
leganto de E. K. estos varbinta novan abonanton, nia afero 
floros, kaj fruktodona estos al la katolika movado. Ni ne 
forgesu tamen, ke bedaŭrinde ankaŭ inter ni estas mal- 
laboremuloj, kaj tial mi alvokas vin, karaj samkredanoj: 
varbu du, tri, varbu kiel eble plej multe da novaj abonantoj, 
kaj ne lasu tiun laboron al aliaj! 

Ho, se ĉiuj komprenus la utilecon, la necesecon de etika 
kunlaborado por nia Kredo! Nenion kontraŭ ni povus niaj 
kontraŭuloj, ni estus potencaj, la tuta mondo estus al ni; — 
ne, al Kristo! 

Sed, por entuziasmigi Ĉiujn por nia bela movado estas 
necesa katolika organo, kiu nin instruas pri la katolika 
agado ĉiulanda, estas necesa katolika organo Esperanta, 
kiu nure povas havigi al si senpere la plej kompletajn 
informojn. 

Estas tamen vere, ke por multaj katolikoj nia revuo estas 
tro multekosta. En mia rondo almenaŭ mi konas multajn 
samreligiajn, kiuj nur pro tiu kaŭzo ne abonŝs al E. K. 
Cu por tio ne ekzistas rimedo? Jes, diversaj. 

Unue: Ni antaŭ kelka tempo aranĝis en Nederlando 
legrondojn, en kiuj oni povas aboni al E. K. kvarope. Nia 
organizaĵo „Nederlanda Katoliko” pagas !'. de la abon- 
kostoj kaj ankaŭ ĉiu kunleganto pagas la saman parton, 
tiel ke, por ĉiu, nia revuo nur kostas 0:400 Sm. pojare, por 
kiu malgranda sumo oni ĉiumonate legas „Espero Katolika”. 
Klopodu, amikoj alilandaj por ankaŭ en via ĉirkaŭaĵo starigi 
tiajn legrondojn. Tiel ni atingos diversajn personojn. kiuj 

alimaniere neniam ekkonatiĝus kun nia grava periodiko. 

Dua rimedo: Cu ne estus ebla al E. K. eldoni ankaŭ 
malgrandan, malkaran periodikon, ĉu monatan, ĉu dumo- 
natan, en kiu aperos kelkaj artikoloj jam aperintaj en 
E. K.? Mi tie-ĉi aludas la rubrikon „Katolika Vivo Ĉiu- 
landa” de S-ro KOZMA, tiom interesa por ĉiuj. Mi pensas 
pri la „Oficialaj Sciigoj” pri I.K.U.E., tiom utilaj por la 
Ĉiulandaj organizaĵoj aliĝintaj al nia tutmonda Unuiĝo. Mi 
celas la sciiĝojn pri niaj kongresoj, la okazintaĵojn en la 
diversaj landaj asocioj k.t.p., k.t.p. 

Car la artikoloj por tiu malkara gazeto — ni ĝin nomu 
ekzemple „Katolika Vivo” — povas esti similaj al tiuj de 
E. K., ĝia kompostado estos sama, ne demandos multe da 
nova laboro, kaj tial la prezo povas esti tre malalta. 

Plue: la legado de tiu malkara folieto povas montri la 
gravecon de nia revuo „Espero Katolika” kaj tiel multfoje 
servos kiel enkondukilo por novaj abonantoj... 

Mi nur esprimas ideon ... Ĉu iu konas plibonan? Ĉu iu 
ĝin aprobas ?... Ĉu iu volas ankaŭ ĝin priparoli? ... Estas 
tie-ĉi, en E. K., la ĝusta loko por diskuti pri tio.) 


Ekzamenante la diversajn librojn, leterojn, k.t.p. de E. K., 
mi ekrimarkis kelkajn aferojn, pri kiuj mi nepre devas paroli. 
Mi nun plene komprenas, kiom peza ŝarĝo premis la ŝul- 


rimedo estos plimalgrandiĝo de la abonantaro de E. K. Multaj 
kontentigos sin je tiu malkarega, sed la plej gravajn artikolojn 
enhavanta gazeteto. Sed malpliigo de la abonantoj de E. K. mal- 
ebligos ĝian daŭran cldonon kaj samtempe la eldonon de la de ĝi 
dependa, malkara gazeto. 

Laŭ nia opinio, ni bezonas unu kiel eble plej grandan kaj gravan 
oficialan organon, kiu ne povas esti pli malkara ol 2 Sm. (komparu 
la abonprezon de aliaj grandaj Esperantaj gazetoj). Nia prestiĝo 
postulasrevuon, montreblan flanke dc aliaj gravaj Esperantaj gazetoj. 

Por la komencantoj, por la nacia propagando inter katolikoj kaj 
defendo kontraŭ atakoj dc katolikaj ncesperantistoj ni ncpre bezonas 
naciajn Esperanto-gazetetojn, kiujn prefere senpage ricevu Ĉiu 
membro de la nacia Ligo (kiel ekz. en Katalunlando kaj en Nederlando). 

trojn de nia eksiĝinta administranto S-ro SLEIJFFERS, kiu, 
kvankam daŭre malhelpata per sia malsaneco, ĉiam entu- 
ziasme skribis pri sia E. K., kaj pli ol lia malfortiĝanta 
korpo permesis, dediĉis siajn fortojn al ĝia progresigo. Li 
certe ĝojos, kiam li rimarkos ke tiu laboro, kiun li kun 
granda peno ekkomencis, ne estis vana, sed ĉiam pli kom- 
pletiĝas. 

Peza ankoraŭ estas la tasko de la nuna provizora admi- 
nistrantino, fraŭlino BORRET, kaj nia estas la devo, ĝin 
kiel eble plej multe plifaciligi. Cu tion ni povas? Ĵes. 

Multe da skribado certe estus nenecese, se ĉiu tutkorekte 
farus sian devon. | 

Tro ofte okazas, ke interkorespondado zure estas necesa 
tial, ke abonantoj estas tro neakurataj. Oni ekzemple sendas 
monon por fri abonantoj, sendante du adresojn, aŭ — kio 
estas pligrava, — oni pagas por du, kaj sendas tri adresojn. 

Aliaj skribas: „Sendu E. K. al suba adreso”, kaj forge- 
sas sendi monon. 

Mi ne volas paroli pri tiuj, kiuj jam diversfoje ricevis 
admonon por pagi la abonprezon, kaj, kvankam eĉ neres- 
pondinte tiun skribaĵon, ĉiam ankoraŭ akceptas la nova- 
perintajn numerojn. 

La leganto mem serĉu nomon por tia agadmaniero! Tio 
ne plu okazos! La nepagintoj de nun ne plu ricevos la 
sekvantajn numerojn. 

Ankaŭ la diverslandajn abonejojn mi volas atentigi pri 
tio: Ne akceptu abonon sen antaŭpago, kaj ne donu novajn 
abonantojn al la administracio, ne sendante monon. De 
nun ni nur enskribos tiujn adresojn „pro memoro” kaj ne 
sendos la numerojn, antaŭ ke ni estos ricevintaj la abon- 
monon. Ordo estas necesa, des pli necesa, ĉar nia orga- 
nizaĵo estas tutmonda. Neniu do malhelpu tiun ordecon, 
tiam certe, jes certe, bonan estonton renkonteniros nia 
revuo. Tion al ni garantias la sindonemo, al akurateco de 
la redaktoro kaj de la administrantino. 


En la raporto pri 1912 la direktoroj skribis: „E. K. havas 
„posedaĵon. Granda kvanto da malnovaj jarkolektoj estas 

„sendita al ni...” Tiuj antaŭaj numeroj enhavas diversajn 
interesajn artikolojn. 

Gravajn faktojn ili komunikas pri la estinto de E. K. 
Diversaj jarkolektoj estas kompletaj. Plue ni posedas kelkajn 
librojn, kiuj enhavas la numerojn 1 ĝis 50. 

Por kunmetigi nian bilancon ni taksis la valoron de tiuj 
presitaĵoj kaj fiksis la prezon, je kiu ili estas haveblaj ĉe 
la administracio. 


v Apartaj malnovaj numeroj kostos. . . 1 Sd. 
ož Duoblaj numeroj (32 paĝoj). . . . . 1,5 Sd. 
LU S Kompletaj jarkolektoj . . . .. . ... 1 Sm. 

S La numeroj 1—50 . . . e 34» I ON: 


Tiuj prezoj kompreneble nur valoras por la malnovaj 
jarkolektoj kaj ne estas rilataj al la nuna kaj estontaj 
E. K.-eldonoj. 

Ĉiu kiu deziras kompletigi siajn jarkolektojn, ĉiu kiu 
volas informiĝi pri la historio de E. K., aŭ pliriĉigi sian 
bibliotekon per valoraj, bonlingvaj artikoloj Esperantaj, 
sendu siajn mendojn. 

Mi finas. 

Laboru, amikoj, helpu nian katolikan movadon, apogu 
la laborojn de tiuj, kiuj donas siajn fortojn al la disvastigo 
de Esperanto inter la Katolikoj, de la katolikismo inter la 
Esperantistoj, kaj per Esperanto tra la tuta mondo. 


P. A. SCHENDELER, 
Prezidant-Komisaro de E. K. 


AL LA AKCIULOJ DE „ESPERO KATOLIKA”. 


Laŭ artikolo 17-a de niaj Statutoj la direktoroj kun la 
komisaroj kunvenos antaŭ la 15-a de junio. Ĉar ili deziras 
fiksi tiam la agendon de la ĝenerala kunveno, okazonta 
tiun-ci jaron laŭ-statute en Lourdes, mi petas la akciulojn, 
kiuj deziras fari proponojn por la ĝenerala kunveno, ilin 
sendi al suba adreso antaŭ la unua de junio. Mi atenti- 
gas la akciularon pri jena decido de art. 23: 

„En la ĝenerala kunveno ne estas permesate preni deci- 
dojn pri temoj, kiuj ne estas publikigitaj en la agendo.” 


La Prezidant-Komisaro de E. K.: 


P. A. SCHENDELER, ` 
Maria-Heide (Veghel), 
Nederlando. 


Kroniko de Il. K U E. 


— o ——— ———E——————— 


X-a Universala Kongreso de Esperanto 


 ———  ——— — = 


Katolikaj Festoj en Parizo. 


La Katolikaj Esperantistoj loĝantaj en Parizo, povas de 
nun certigi, ke okazos, dum la ĝenerala Kongreso de Es- 
peranto, bela Katolika Diservo (verŝajne en la Baziliko de 
la sankta Koro, sur la supro de Montmartre, je kvin mi- 
nutoj de la Kongresejo). Speciala komisiono estos kreata 
por zorgi pri tio, kaj ĝi oficiale rilatos kun la komitato de 
la Deka Kongreso. 

Plue, diversaj Katolikaj kunvenoj estas projektataj, kaj 
ankaŭ propagandaj manifestacioj. 

S-ro Kanoniko Chapeau, profesoro ĉe la Katolika Uni- 
versitato predikos en Esperanto dum la Kongreso.. 


Franca Sekcio de I. K. U. E. 


La Marta numero de „l Asperantiste Catholique” alpor- 
tas al ni ĝojigan novaĵon. 

La franca Ligo de Katolikoj Esperantistaj, definitive or- 
ganiziĝas, kaj ĝia Prezidanto estas de nun S-ro Kanoniko 
CHAPEAU, konata profesoro ĉe P Znstitut Catholique de 
Paris (Katolika Universitato) kaj ĉe la granda seminario 
De Blois. 

S-ro Kanoniko CHAPEAU estas ne nur eminenta scien- 
culo, sed ankoraŭ fre malnova Esperantisto. Li lernis Es- 

peranton en la jaro 1889, t. e. du jaroj post ĝia publikigo. 
Li verkis bonegan boŝuron, dufoje represitan, sub la 
titolo L' Esperanto, ses régles, sa logique.” () 


En Paris, la grupo „N. D. de l Espérance” regule kun- 
venas Ĉiumonate el la belega kunsidejo afable pruntita de 
Lia Kardinala Moŝto Mgr. AMETTE. Post legado de unu 
paĝo de la sankta Evangelio en Esperanto, la grupanoj 
aŭskultas la klarigojn de la Prezidanto, Abato Comptour, 
kaj unu el ili faras paroladon pri iu temo. 

Post la kunveno, okazas Beno de la S. Sakramento, kun 
kanto de kantikoj kaj prediko en Esperanto. 

La kunvenoj okazas la 4an dimanĉon de ĉiu monato, 76 
Rue des Saints Peres. 


KOREKTO DE ERARO. 


Kara amiko Smulders! 


Vi bonvolis min honorigi, la lastan monaton, per la 
enpreso en E. K. de mia poezio pri nia karega Prezidanto 
RICHARDSON. 

Relegante ĝin en E. K. mi havis la grandegan surprizon 
vidi ke la vortoj: 

„En vilaĝo ĉarma de bela Franclando”, estis anstataŭ- 
itaj de tiuj vortoj: 

„En vilaĝo ĉarma de bela Svislando”. 

Ĉar la poezion sekvas mia nomo kiel subskribo, mi ne- 
pre ne volas preni sur min la respondecon de tiu geogra- 
fia erarego. 

Bossey, kie mortis nia kara Patro RICHARDSON, kie liaj 
restaĵoj ripozas, estas franca vilaĝo, kaj nur diplomatia 
traktato povus ŝanĝi tion. Pretendi, ke Bossey estas en 
Svislando, estas eraro tiel grava, kvazaŭ aserti, ke Maas- 
tricht estas en Belgujo aŭ Germanujo. 

(). Prezo 0.50 Sm, ĉe la Katolika Oficejo, en Montmagny (Seine 
et Qise.) 


170 ESPERO KATOLIKA 


Bonvolu, kara amiko, konigi tiun korektigon en la ven- 

onta numero de E. K. 
Via, kun tutkora saluto 
Cl. COLAS. 

Noto de la Redakcio. — Ĝis nun mi opiniis, ke Patro RICHARD- 
SON mortis en Svisujo, kaj anoncante la morton en E. K. (Okt. 
1913, p. 234), mi skribis: „Subite estas mortinta en Bossey apud 
Genĉve (Svisujo).” 

Pro tio mi opiniis, ke en la poemo („en ĉarma vilaĝo de bela 
Francujo”) estis plumeraro, kaj anstataŭis „Francujo” per „Svislando”. 

„Oni estas neniam tro maljuna, por ke oni lernu”, diras Neder- 
landa proverbo. Kaj supra eraro instruis la redakcion, esti pli sin- 
gardeme estonte, antaŭ ol ŝanĝi vorton en la tekstoj. 


TH. L. Mi. H. 


BORRET 7T 


1 


Membro de la Honora Komitato de „Nia Dua” en Hago; 


membro de la Nederlanda Ŝtatkonsilantaro; kavaliro en la 
Ordeno de la Nederlanda Leono; kavaliro de 4a Pio-ord- 
eno; donacita je la Kruco „Pro Ecclesia et Pontetice”; 

naskita en Maastricht, 12 Novembro 1846 kaj mortinta 
en la Sinjoro en La Hago, 28 Febr. 1914. 

La vizitintoj de la Dua Internacia Kongreso de Katolikaj 
Esperantistoj en Hago (1911) ankoraŭ bone memoros la 
respektindan ŝtatkonsilanton Mr. BORRET, kiu honoris 
„Nian Duan” per sia ĉeesto ĉe la malferma kaj la ferma 
kunsidoj. Li konvinkiĝis pri la vera valoro de Esperanto 
duonjaron antaŭ la Kongreso. kaj, kvankam okupante gra- 
van pozicion en la societo, li tamen ne hontis, eĉ fieris 
publike montri sin konvinkita Esperantisto. Per tio li certe 
faris gravan servon al nia katolika Esperanto-movado, 
precipe en Nederlando. Ankaŭ li honoris la nacian gazeton 
„Nederlanda Katoliko” per artikoloj portantaj lian sub- 
skribon. 


KRONIKO DE 1. K. U. E. 171 


Tiu bonega samideano, tiel afabla al ĉiu, tiel simpla 
kaj agrabla en la konversacio, estis 'ne malpli bonega 
Katolika, kiu donis siajn fortojn al la katolika afero. 

Katolikaj Semideanoj! kiel la kara mortinto servis nian 
ateron sur la tero, tiel ni reciproke servu lian animon per 
niaj preĝoj, por ke la bona Dio donu al li la eternan ri- 
pozon. 

Korajn kondolancojn al lia respektata familio, precipe 
al la provizora Administrantino, filino de la kara mortinto. 

D-ro SMULDERS. 


Katolika Nigrulo-Esperantisto. 


Uganda — La pasintan Kristnaskon al unu el la novaj 
baptitoj de la italaj misiistoj oni donis nomojn: personan 
JAKOBO, familian ESPERANTO. Li estas 30 jara bela ni- 
grulo, edzo kaj patro. Tiel nia kara lingvo de nun resonos, 
kiel familia nomo, ankaŭ inter afrikaj nigruloj, kaj nia nova 
samnomano deziras scii, ĉu en la tuta mondo estas per- 
sonoj, kiuj simpatias kun lia nomo. Pro tio ni petas niajn 
legantojn sendi al li tiustritan poŝtkarton, kaj se eble, 
donacetojn, ĉar li estas tre malriĉa, kaj estas por li gran- 
dega ĝojo eĉ malgranda donaco. Lia adreso estas S-ro 
JAKOBO ESPERANTO — OMAK Afriko, Uganda Protec- 
torate — Missioni Italiane. 


Adresaro de Katolikaj Esperantistoj. 


Fontanafredda (Udine, Italujo) — Pastro Bianchini sci- 
igis, ke Adresaro de katolikaj geesperantistoj havos 
grandegan sukceson; li jam ricevis pli ol 600 gravajn in- 
formojn preskaŭ el la tuta mondo, kaj petas rapidi sendon 
de novaj informoj, ĉar baldaŭ li komencos la presadon de 
tiu grava verko, kiu aperos en du lingvoj Esperante kaj Latine. 


Eldono de Poŝtkartoj. 
La „Katolika Esperantista Oficejo” en Montmagny (pres 
Paris), Francujo, eldonis belajn poŝtkartojn kun la portreto 
de la benanta Papo Pio X kaj kun Esperanta teksto. La 

tuto estas malgrandigita reprodukto de la bildo, kiu tro- 
viĝas sur la dokumento, kiun la kongresanoj de „Nia 
Kvara” portis hejmen kaj sur kiu oni legas en Esperanta 
lingvo (teksto offciale aprobita de la Vatikano) la favoron 
de „Apostolikan Benon kaj Plenarian Indulgencon „in ar- 
tikulo mortis”, kiam pentantaj, sed ne povante konfesi nek 
ricevi la Sanktan Komunion, ili alvokos per la buŝo aŭ 
per la koro, la tre Sanktan Nomon de Jezuo.” 


——————E———————— aaaaauaaauuluu Șt 


Sciigoj de la Redakcio. 


Pro manko de loko ne povas aperi en tiu ĉi numero la 
artikolo de Prof. CART pri la kongreso de blindaj Espe- 
rantistoj, nek la rubriko „Katolika Vivo Ciulanda“, k.t.p. 

P-ro BIANCHINI petas korekti la jenajn preserarojn en 
lia parolado „Pri Katolikaj Misioj“: Paĝo 118 anstataŭ 
malgranda Anglujo korektu malgranda Belgujo. Paĝo 114, 
7-a linio, anstataŭ korbatos : korbatas. 


Bibliografio. 


—E—————— E — 


15. Karaktero. — laŭ Mr. J. M. VAN STIPRIAAN LUIiSCIUS, 
advokato en Hago. Dua plivastigita kaj plibonigita eldono, 
tradukita laŭ la 6a eldono de l” Nederlanda originalo, kaj 
kontrolita de la Esperantista Literatura Asocio Hago 1913. 
Librejo „Espero””: prezo 0'200 sm. 

Tiu-ĉi meritplena libro intencas edukadi al pure homaj 
virtoj. Ne estas uzebla al ni, kiuj estas homoj, kaj krista- 
noj. Ni konsideras la religiemecon kiel fundamenton plej 
solidan, kiel la esencon de edukado. Foerster iam ie skri- 
bis: „Pure morala, senreligia pedagogio deŝiras homon.” 
La nura forteco, kiu alkondukas infanon al memregado 
necesa kaj postulita por observado de la leĝoj moralaj 
estas ofte la religio. Nu, pri religio mi trovis tiunĉi nepla- 
ĉantan linion en paĝo 6a: „Karaktero lasas ĉian kredon 

netuŝita kaj povas harmonii kun ĉia religio, sed ĝi iras 
laŭ nenies kondukilo.” 

En sekvanta ĉapitro: „Kiel oni formas karakteron ?” la 
aŭtoro denombras sep faktorojn de karakterforimado. La 
precipa faktoro, la religio, ne estas nomita. 

Nederlandanoj. kiuj deziras esti instruitaj plenege pri ka- 
raktero, legu libreton de lia Jesuita moŝto P. VAN LUIK: 
Godsdienst in de karaktervorming. (Religio kaj karakter- 
formado. E. V. D. VECHT, Amsterdam.) 


16. D-ro J. B. MARCHLEWSKI, Ekonomio socia. Kio ĝi 
estas kaj kion ĝi instruas. Krakovo. Esperanta scienca kaj 
literatura libraro. 1912. Prezo 10 sd. 

Kvankam ekonomio socia estas „scienco, pri la socia' 
mastrumado, havanta kiel taskon klarigi, kiel formiĝas la 
rilatoj inter la homoj, penantaj trankviligi siajn materialajn 
bezonojn, kia estas la reciproka dependeco de tiuj-ĉi 
homoj pro tiu penado” — paĝ. 6a — ĝi tamen ne estas 
nedependa de la kristana moralo. Ĝi devas atenti pri la 
leĝoj etikaj, kaj pri la libereco de homa volo. Tion forge- 
sis Doktoro MARCHLEWSKI. Li nenie elparolas la nomon 
de ia super-materiala ideo. Pro tio, lia verko ne estas 
manumebla por Katolikoj. Ni ne scias, ĉu rekomendinda 
“esperanta ekonomia libro ekzistas. 

La Italoj posedas i. a. Liberatore,“) la Francoj Perin, 
(Premiers principes d' économie politique, Victor Lecotire, 
Paris) kaj Antoine (Cours d' économie sociale, Guillaumin 
et Cie, Paris); la Germanoj: Pesch, Cathrein, Ratzinger; 
la Nederlandanoj: BRUIN, S. J. Sociologische Beginselen, 
Nijmegen, Malmberg k. t. p. 


17. Tutmonda Biblioteko je la memoro de Leo Tolstoj. 
Naŭ numeroj tre malmulte-kostaj jam apcris. La legado 


1) Noto de la Redakcio. — Alinaciaj pastroj estas petataj konigi 
bonegan libron pri edukado, uzeblan por siaj samlingvanoj. 

2) ankaŭ france tradukita: Principes d' économie Politique — 
Oudin, rue de Mézières, 10, Paris. 

de la plimulto da Tolstojaj verkoj estas malpermesata al 
Katolikoj. 

Oni estu avertita! 

Kiam, kiam niaj ĉefaj apologiaj verkoj estos tradukitaj 
Esperanten kaj aĉeteblaj tiel malmultekoste ? 


18. Oficiala Jarlibro de U. E. A. 1918. Rue de la Bourse, 
10, Geneve; 1 sm. Tia libro estas elokventega propagandisto 
de Esperanto. Kontraŭuloj foliumintaj ĝin certe konvertiĝos 
— ho! ke ofte ni harpiantaj gazetistoj bonvolu preni kaj 
legi! 

Esperanto jam multege progresis. Kaj U. E. A. estas 
potentega helpisto de nia mondlingvo. Koni U. E. AL, 
tio signifas ŝati ĝin. Cu ŝati ĝin signifas ankaŭ apogi ĝin ? 
Persone kaj mone? 


19. Migrukunmi — Poŝpreĝareto enhavante (a?) la plej 
necesajn preĝojn, instruaĵojn kaj vivregulojn por katolikaj 
junuloj kaj viroj, verkita de J. Saŭren, paroĥestro. El la 
germana lingvo esperantigita de Francesko de Paŭla Cle- 
mente, paroĥestro de Sincing. Kevelaer, Butzon kaj Bercker. 
Mark 1.50. 

Pri tiu-ĉi libreto ni legis en Germana Esperantisto (20 
Aug. 1913 — (B.) Bibliografio: 


„La ekstera impreso de la libreto estas bona kaj tute 
inda por preĝaro. Tamen ni devas treege bedaŭri, ke la 
bontame konata firmo oferis la monon por la eldonado de 
tiu-ĉi libreto, ĉar la traduko estas tiel terura, ke io si- 
mila ĝis nun apenaŭ estis trovebla en la literaturo de nia 
lingvo. Citi tie-ĉi ankaŭ- nur la plej gravajn erarojn, estas 
tute ne eble pro ilia grandega nombro. Preskaŭ neniu 
paĝo estas aprobinda. Ofte la traduko de la unuopaj ger- 
manaj vortoj simple estas metitaj laŭvice unu apud la alia 
sen konsidero, ĉu la tuta frazo redonas la enhavon de la 
germana, tiel ke oni kelkfoje nur pene povas diveni ĝian 
veran sencon, eĉ se oni ne atentas la multajn gramatikajn 
kaj presajn erarojn. Precipe ĝenas la leganton la nekorekta 

apliko de multaj simplaj vortoj, la troa kaj malĝusta uzado 
de diversaj sufiksoj kaj de la adverba formo de !’ participo, 
plue la ofte tre strange faritaj kunmetitaĵoj. Same oni devas 
mallaŭdi la laŭgermanan desigon de l” verbo de la sub- 
jekto — k. t. p. La tuta fuŝtraduko estas klarigebla nur 
tiamaniere, ke la tradukinto, apenaŭ fininte rapidan trastu- 
don de la gramatiko, jam prenis la germanan eldonon de 
la preĝareto kaj fabrikis la esperantigon per la helpo de 
vortaro. Tiel ankaŭ la nekalkuleblaj stilaj abomenaĵoj estas 
kompreneblaj, ĉar la tradukinto ŝajne neniam legis bonan 
literaturan verkon aŭ parolis kun vera esperantisto. La 
malutila eldonado de tiu Ĉi nematura manuskripto certe 
estus evitita per uzo de ľ helpo de la E. L. A. 


O. F. Katoliko. 


Estas severa sed tre prava recenzo. Kontraŭe ni tre re- 
komendas: Spirita Juvelaro (Katolika preĝolibro) tole hin- 
dita 0.83 sm. + afrankaĵo. A. N. GOVERS, Westeinde 6, 
den Haag. 


20. Frato Izidoro. Katolika kantikareto enhavanta: le 
Elekton de ordinaraj preĝoj. 2e Kolekton de Kantikoj laŭ 


popolaj ĉiekonataj arioj. — 3a eldono pligrandigita. Prezo : 
35 centimoj — afrankite. Katolika Oficejo Esperantista, 7 
rue des Marronniers — Montmagny (pres Paris, S. et O.) 


Tre praktika libreto por kunvenoj, esperantaj tagoj kaj 
kongresoj Kiom belsonas nia lingvo! Gustumu vi mem, 
kara leganto, kaj juĝu: 


La Sinjora preĝo. 

Patro Nia, kiu estas en la ĉielo, sankta estu via nomo; 
venu regno via; estu volo via kiel en la ĉielo, tiel ankaŭ 
sur la tero. Panon nian ĉiutagan donu al ni hodiaŭ, kaj 
pardonu al ni ŝuldojn niajn, kiel ni ankaŭ pardonas al niaj 
ŝuldantoj, kaj ne konduku nin en tenton, sed liberigu nin 
de l' malbono. Amen. 

Komparu, mi petas, tian melodion kun la kripla Espe- 
rantaĉo de la ĵus kritikita preĝareto. 


Patro nia. 


Patro nia, kiu estas en la ĉielo, sankta estu via nomo, 
venu al ni via regno, fariĝu via volo kiel en la ĉielo, tiel 
ankaŭ sur la tero. 

Donu al ni hodiaŭ nian panon ĉiutagan kaj pardonu al 
ni niajn pekojn, kiel ankaŭ ni pardonas al niaj ofendintoj, 
kaj ne konduku nin en tenton, sed liberigu nin de la mal- 
bono. Amen. 


Kiom da metrojn la simpleco, la precizeco, la bonsoneco 
jam flugis for! 
H. LINNEBANK. 


